Document ID: /roh_data/filtered/fineweb-2-filterrobots_roh.jsonl.gz/6792

Selina Gasparin daventa 9avla en la cursa sur 15 kilometers als campiunadis mundials da biatlon en Svezia. Quai be 5 mais suenter la naschientscha da ses segund uffant. Ad Östersund mussa l'Engiadinaisa da 34 onns ina buna prestaziun e fa sulettamain in sbagl da sajettar.
Insumma han las Svizras persvadì durant la cursa. Lena Häcki vegn 11avla e Elisa Gasparin 20avla. Omaduas han fatg dus sbagls da sajettar. Gudogna la cursa ha la Svedaisa Hanna Öberg avant la taliana Lisa Vittozzi e la Franzosa Justine Braisaz.
RR novitads 17:30